|  |  |  |  |  |  |
| --- | --- | --- | --- | --- | --- |
|

|  |
| --- |
|   |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

 |
|  |

Gulbenē

**2025.gada 27.februārī Saistošie noteikumi Nr.**

**(prot. Nr., .p.)**

**Grozījums Gulbenes novada pašvaldības domes 2024.gada 30.maija saistošajos noteikumos Nr.9 “Par Gulbenes novada pašvaldības materiālās palīdzības pabalstiem bārenim un bez vecāku gādības palikušam bērnam pēc pilngadības sasniegšanas un ārpusģimenes aprūpes izbeigšanās, un audžuģimenei vai specializētajai audžuģimenei”**

*Izdoti saskaņā ar likuma “Par palīdzību dzīvokļa jautājuma risināšanā” 25.² panta pirmo un piekto daļu, Ministru kabineta 2005.gada 15.novembra noteikumu Nr. 857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” 24.9, 24.11, 24.13 un 24.14 punktu, Ministru kabineta 2018.gada 26.jūnija noteikumu Nr.354 “Audžuģimenes noteikumi” 78. un 93.punktu*

Izdarīt Gulbenes novada pašvaldības domes 2024.gada 30.maija saistošajos noteikumos Nr.9 “Par Gulbenes novada pašvaldības materiālās palīdzības pabalstiem bārenim un bez vecāku gādības palikušam bērnam pēc pilngadības sasniegšanas un ārpusģimenes aprūpes izbeigšanās, un audžuģimenei vai specializētajai audžuģimenei” grozījumu un aizstāt 18.punktā skaitli “20” ar skaitli “22”.

Gulbenes novada pašvaldības domes priekšsēdētājs A.Caunītis

**PASKAIDROJUMA RAKSTS**

**Gulbenes novada pašvaldības domes 2025.gada 27.februāra saistošajiem noteikumiem Nr. \_\_ “Grozījums Gulbenes novada pašvaldības domes 2024.gada 30.maija saistošajos noteikumos Nr.9 “Par Gulbenes novada pašvaldības materiālās palīdzības pabalstiem bārenim un bez vecāku gādības palikušam bērnam pēc pilngadības sasniegšanas un ārpusģimenes aprūpes izbeigšanās, un audžuģimenei vai specializētajai audžuģimenei””**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | Gulbenes novada pašvaldības domes 2025.gada 27.februāra saistošo noteikumu Nr.\_\_\_ “Grozījums Gulbenes novada pašvaldības domes 2024.gada 30.maija saistošajos noteikumos Nr.9 “Par Gulbenes novada pašvaldības materiālās palīdzības pabalstiem bārenim un bez vecāku gādības palikušam bērnam pēc pilngadības sasniegšanas un ārpusģimenes aprūpes izbeigšanās, un audžuģimenei vai specializētajai audžuģimenei”” (turpmāk – saistošie noteikumi) izdošanas mērķis ir precizēt Gulbenes novada pašvaldības materiālās palīdzības pabalsta (turpmāk – pabalsts) ikmēneša izdevumiem apmēru, pamatojoties uz izmaiņām likuma “Par sociālo drošību” 2.2 panta otrajā daļā.Ministru kabineta 2005.gada 15.novembra noteikumu Nr.857 “Noteikumi par sociālajām garantijām un atbalstu bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” (turpmāk – MK noteikumi) 24.13 punkts nosaka, ka, ja pilngadību sasniegušais bērns apgūst vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par likuma “Par sociālo drošību” 2.2 panta otrajā daļā noteikto minimālo ienākumu sliekšņa apmēru (noapaļots līdz pilniem *euro*), bet personām ar invaliditāti kopš bērnības nav mazāks par 30 procentiem (noapaļots līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī. MK noteikumu 24.14 punkts nosaka, ka, ja pilngadību sasniegušais bērns apgūst augstākās izglītības programmu, pašvaldība, kuras bāriņtiesa pieņēmusi lēmumu par bērna ārpusģimenes aprūpi, viņam izmaksā pabalstu ikmēneša izdevumiem, kas nav mazāks par likuma “Par sociālo drošību” 2.2 panta otrajā daļā noteikto minimālo ienākumu sliekšņa apmēru (noapaļots līdz pilniem *euro*), bet personām ar invaliditāti kopš bērnības nav mazāks par 30 procentiem (noapaļots līdz pilniem *euro*) no Centrālās statistikas pārvaldes publicētās aktuālās minimālo ienākumu mediānas uz vienu ekvivalento patērētāju mēnesī. Pabalsta izmaksu aptur studiju pārtraukuma laikā un to atjauno, ja studijas tiek atsāktas. Par studiju pārtraukšanu studiju procesu regulējošajos normatīvajos aktos noteiktajā kārtībā pilngadību sasniegušajam bērnam ir pienākums nekavējoties informēt pašvaldību, kura izmaksā pabalstu ikmēneša izdevumiem.Līdz šim likuma “Par sociālo drošību” 2.2 panta otrajā daļā bija noteikts, ka minimālo ienākumu slieksnis nav zemāks par 20 procentiem (noapaļots līdz pilniem *euro*) no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī. 2025.gada 1.janvārī stājās spēkā grozījumi likumā “Par sociālo drošību”, nosakot, ka no 2025.gada 1.janvāra minimālo ienākumu slieksnis nav zemāks par 22 procentiem (noapaļots līdz pilniem *euro*) no Centrālās statistikas pārvaldes tīmekļvietnē publicētās minimālo ienākumu mediānas uz vienu ekvivalento patērētāju mēnesī.Iespējamā alternatīva, kas neparedz tiesiskā regulējuma izstrādi, – nav. |
| 2. Fiskālā ietekme uz pašvaldības budžetu | Ņemot vērā to, ka uz saistošo noteikumu izdošanas brīdi uz pabalsta ikmēneša izdevumiem saņemšanu var pretendēt 24 bāreņi un bez vecāku gādības palikuši bērni pēc pilngadības sasniegšanas un ārpusģimenes aprūpes izbeigšanās (turpmāk – pilngadību sasniegusī persona), Gulbenes novada pašvaldības budžeta izdevumi pabalsta ikmēneša izdevumiem nodrošināšanai palielināsies par 360,00 *euro* mēnesī, proti, 4320,00 *euro* gadā.  |
| 3. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 3.1. sociālā ietekme – saistošajos noteikumos paredzētā pabalsta ikmēneša izdevumiem apmēra palielināšana sekmēs pilngadību sasniegušo personu patstāvīgas dzīves uzsākšanu un sociālo nodrošinātību; 3.2. ietekme uz vidi – nav; 3.3. ietekme uz iedzīvotāju veselību – nav;3.4. ietekme uz uzņēmējdarbības vidi pašvaldības teritorijā – nav;3.5. ietekme uz konkurenci – nav.  |
| 4. Ietekme uz administratīvajām procedūrām un to izmaksām | 4.1. saistošo noteikumu piemērošanā privātpersona var vērsties Gulbenes novada sociālajā dienestā; 4.2. saistošie noteikumi neparedz papildu administratīvo procedūru izmaksas. |
| 5. Ietekme uz pašvaldības funkcijām un cilvēkresursiem |  Saistošie noteikumi neparedz iesaistīt papildu cilvēkresursus un tiks īstenoti esošo cilvēkresursu ietvaros. |
| 6. Informācija par izpildes nodrošināšanu |  Saistošo noteikumu izpildi nodrošinās Gulbenes novada sociālais dienests. |
| 7. Prasību un izmaksu samērīgums pret ieguvumiem, ko sniedz mērķa sasniegšana |  Saistošo noteikumu īstenošanas izmaksas ir atbilstošas iecerētā mērķa sasniegšanai – sniegt materiālo palīdzību pilngadību sasniegušai personai līdz 24 gadu vecuma sasniegšanai, ja lēmumu par ārpusģimenes aprūpi pieņēmusi Gulbenes novada bāriņtiesa un ja pilngadību sasniegusī persona apgūst vispārējās pamatizglītības, vispārējās vidējās izglītības, profesionālās pamatizglītības, arodizglītības, profesionālās vidējās izglītības vai augstākās studiju izglītības programmu. |
| 8.Izstrādes gaitā veiktās konsultācijas ar privātpersonām un institūcijām |  Atbilstoši Pašvaldību likuma 46.panta trešajai daļai, lai informētu sabiedrību par saistošo noteikumu projektu un dotu iespēju izteikt viedokli, saistošo noteikumu projekts no 2025.gada 23.janvāra līdz 2025.gada 5.februārim tika publicēts Gulbenes novada pašvaldības mājaslapā <https://www.gulbene.lv/lv> sadaļā “Saistošie noteikumi - projekti”.  Ierosinājumi, priekšlikumi no privātpersonām vai institūcijām \_\_\_\_ saņemti. |

Gulbenes novada pašvaldības domes priekšsēdētājs A. Caunītis